13. ΝΟΜΟΘΕΤ.ΔΙΑΤΑΓΜΑ υπ’ αριθ. 690 της 30 Σεπτ./2 Οκτ. 1970 (ΦΕΚ Α΄ 206) Περί μεταφοράς και επιδοτήσεως υπό του Κράτους μαθητών καταργουμένων και συγχωνευομένων Δημοτικών Σχολείων. Άρθρ.1.-1.Εν περιπτώσει καταργήσεως ή συγχωνεύσεως Δημοτικών Σχολείων εδρευόντων εις Χωρία, οι μαθηταί τούτων, αναγκαζόμενοι να φοιτήσουν εις έτερα σχολεία ευρισκόμενα εκτός της Κοινότητος εις ην ήδρευε το καταργηθέν ή συγχωνευθέν ή κατοικούσιν ούτοι μονίμως, μεταφέρονται εις αυτά δαπάναις του Δημοσίου. Η μεταφορά ενεργείται δια των εκτελούντων την τακτικήν συγκοινωνίαν λεωφορείων επί τη καταβολή του μεμειωμένου εισιτηρίου, επιτρεπομένης επί τω σκοπώ τούτω και της μεταβολής των δρομολογίων ή της καθιερώσεως προσθέτων τοιούτων, κατά τα κεκανονισμένα, εάν δε η κατ’ αυτόν τον τρόπον μεταφορά δεν είναι εξ οιουδήποτε λόγου δυνατή, επιτρέπεται η μίσθωσις υπό του δημοσίου, και δι’ απ’ ευθείας έτι συμβάσεως, παντός καταλλήλου επιβατικού οχήματος δημοσίας χρήσεως. 2.Εις ην περίπτωσιν δεν καθίσταται εφικτή η μεταφορά των μαθητών ελλείψει συγκοινωνίας ή ως ασύμφορος οικονομικώς λόγω αποστάσεως, χορηγείται εις τούτους, προς αντιμετώπισιν των αναγκών διαμονής μακράν της οικογενείας των, ειδικόν επίδομα, απαλλασσόμενον παντός φόρου, τέλους χαρτοσήμου και υπέρ τρίτων κρατήσεων. 3.Εις τον προϋπολογισμόν του Υπουργείου Εθνικής Παιδείας και Θρησκευμάτων εγγράφονται (Αντί της σελ. 199(γ) Σελ. 199(δ) Τεύχος 650-Σελ. 19 Πρωτοβάθμια Εκπαίδευση 32.Γ.α.12-13 21 αι απαιτούμεναι πιστώσεις δια την κατά τον παρόντα νόμον μεταφοράν και επιδότησιν των μαθητών καταργουμένων και συγχωνευομένων Δημοτικών Σχολείων. 4.Δια κοινών αποφάσεων των Υπουργών Οικονομικών και Εθνικής Παιδείας και Θρησκευμάτων δύνανται να καθορίζωνται εκάστοτε το ύψος του επιδόματος, ο τρόπος της καταβολής τούτου και των δαπανών μεταφοράς ως και πάσα αναγκαία συναφής λεπτομέρεια. Σχετικώς εξεδόθησαν αι ακόλουθοι αποφάσεις: α)136105 της 3/19 Οκτ. 1970 ΦΕΚ Β΄ 729 (αφορώσα το Σχολ. Έτος 1970-1971). β)131065 της 19 Οκτ./2 Νοεμ. 1971, ΦΕΚ Β΄ 878 (αφορώσα το Σχολ. Έτος 1971-1972). γ)137265/3835 της 4/5 Οκτ. 1973 ΦΕΚ Β΄ 1191 (αφορώσα το Σχολ. Έτος 1973-74). δ)12042/3293 της 19 Σεπτ./1 Οκτ. 1974, ΦΕΚ Β΄ 963 (αφορώσα το Σχολ. Έτος 1974-75). ε)138218/4377 της 8/24 Οκτ. 1975, ΦΕΚ Β΄ 1218 (αφορώσα το Σχολ. Έτος 1975-76). Άρθρ.2.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 